ສະຫະລັດເຕືອນຈີນ ກ່ຽວກັບ ເລື່ອງເກົາຫຼີເໜືອ
ສະຫະລັດເຕືອນຈີນ ໃຫ້ເອົາທ່າທີເຂັ້ມແຂງ ກວ່າເກົ່າ ກັບເກົາຫຼີເໜືອ
ປະທານາທິບໍດີສະຫະລັດ ທ່ານບາຣັກໂອບາມາ ເຕືອນ ຈີນວ່າ ສະຫະລັດອາດຈະສົ່ງກຳລັງທະຫານອະເມຣິກັນ ໄປປະຈຳການຢູ່ໃນເຂດເອເຊຍ ນອກຈາກວ່າຈີນຈະເອົາ ທ່າທີທີ່ເຂັ້ມງວດຕື່ມຂຶ້ນ ກັບເກົາຫຼີເໜືອ ເຈົ້າໜ້າທີ່ອະວຸໂສທ່ານນຶ່ງ ຂອງລັດຖະບານທ່ານໂອບາ ມາກ່າວຕໍ່ໜັງສືພິມ New York Times ວ່າທ່ານໂອ ບາມາໄດ້ເຕືອນປະທານປະເທດຈີນ ທ່ານຫູຈີນເຖົາໃນ ສັບປະດານີ້ ໃນລະຫວ່າງທີ່ພວກຜູ້ນຳທັງສອງ ຮັບປະ ທານອາຫານຄໍ່າໃນງານລ້ຽງທີ່ຈັດຂຶ້ນເປັນການສ່ວນໂຕ ຢູ່ທີ່ທຳນຽບຂາວໃນມື້ວັນອັງຄານຜ່ານມາ ບໍ່ເທົ່າໃດຊົ່ວໂມງ ຫຼັງຈາກທ່ານຫູໄດ້ເດີນທາງ ມາເຖິງສະຫະລັດ ອີງຕາມເຈົ້າໜ້າທີ່ໆບໍ່ໄດ້ລະບຸຊື່ຂອງສະຫະລັດທ່ານນີ້ແລ້ວ ທ່ານໂອບາມາກ່າວວ່າ ຖ້າປັກ ກິ່ງຫາກບໍ່ຊ່ອຍຄວບຄຸມ ຄວາມມັກໃຫຍ່ໄຝ່ສູງຂອງເກົາຫຼີເໜືອແລ້ວ ສະຫະລັດກໍຈະຕ້ອງ ໄດ້ຈັດແຈງກອງກຳລັງຂອງຕົນໃໝ່ ເພື່ອໃຫ້ການປົກປ້ອງຄຸ້ມຄອງບໍ່ໃຫ້ເກົາຫຼີເໜືອທຳການ ໂຈມຕີຕໍ່ຜືນແຜ່ນດິນຂອງສະຫະລັດທີ່ອາດມີຂຶ້ນນັ້ນ